
Par finansējuma piešķiršanu sabiedrībai ar ierobežotu atbildību "Elektroniskie sakari" konferences "Techritory" organizēšanai 2026. gadā

	1.
	Rīkojuma projekts
1. Lai veicinātu 5G bezvadu tehnoloģiju attīstību militārajā jomā, atļaut Aizsardzības ministrijai 2026. gadā piešķirt finansējumu sabiedrībai ar ierobežotu atbildību "Elektroniskie sakari" 12 100 euro apmērā no Aizsardzības ministrijas budžeta programmas 30.00.00 "Valsts aizsardzības politikas realizācija" konferences "Techritory" organizēšanai 2026. gadā.
	Priekšlikums (FM - 14.09.2026.)
Ņemot vērā, ka Ministru kabineta rīkojuma projekts sagatavots saskaņā ar likuma “Par valsts budžetu 2026. gadam un budžeta ietvaru 2026., 2027. un 2028. gadam” 48. pantā (turpmāk - likums) noteikto, lūdzam precizēt Ministru kabineta rīkojuma projekta 1. punktu, norādot pamatojumu (atsauci uz minēto likuma pantu) finansējuma piešķiršanai sadarbībai ar starptautiskajām un nevalstiskajām organizācijām, pašvaldībām un komersantiem.
Piedāvātā redakcija
-
	Nav ņemts vērā
Balstoties uz  praksi spēkā esošu tiesību aktu formulējumos, kuros nav izmantota atsauce uz pamatojumu, šāds precizējums nav nepieciešams. Attiecīga atsauce uz pamatojumu ir ietverta anotācijas 1.1. punktā.
	Rīkojuma projekts
1. Lai veicinātu 5G bezvadu tehnoloģiju attīstību militārajā jomā, atļaut Aizsardzības ministrijai 2026. gadā piešķirt finansējumu sabiedrībai ar ierobežotu atbildību "Elektroniskie sakari" 12 100 euro apmērā no Aizsardzības ministrijas budžeta programmas 30.00.00 "Valsts aizsardzības politikas realizācija" konferences "Techritory" organizēšanai 2026. gadā.

	2.
	Anotācija (ex-ante)
1.1. Pamatojums
	Priekšlikums (VK - 11.09.2026.)
Likuma “Par valsts budžetu 2026. gadam un budžeta ietvaru 2026., 2027. un 2028. gadam” 48. pants nosaka, ka  Aizsardzības ministrijas budžeta ietvaros sadarbībai ar starptautiskajām un nevalstiskajām organizācijām, pašvaldībām un komersantiem nepieciešamo finansējumu un tā izlietojumu, nodrošinot iesaisti starptautiskās un nacionālās drošības stiprināšanā, nosaka Ministru kabinets. Ņemot vērā minēto anotācijas 1.1. apakšpunkts atbilstoši precizējams.
Piedāvātā redakcija
-
	Ņemts vērā
Veikts precizējums anotācijas 1.1. punktā.
	Anotācija (ex-ante)
1.1. Pamatojums

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 14.09.2026.)
Lūdzam papildināt anotāciju ar informāciju, kas tiks uzskatīts par de minimis atbalsta piešķiršanas brīdi, piemēram, Aizsardzības ministrijas noslēgtais līgums ar SIA “Elektroniskie sakari”. Vēršam uzmanību, ka atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā uzskatāms, ka saskaņā ar Komisijas 2023.gada 13.decembra Regulu (ES) Nr.2023/2831 par Līguma par Eiropas Savienības darbību 107. un 108. panta piemērošanu de minimis atbalstam, atbalsts piešķirts tā saņēmējam, uz kuru ir veicams piešķirtā finansējuma atbilstības izvērtējums de minimis regulējumam, un kad atbalsta saņēmējam radīsies likumīgas tiesības saņemt  komercdarbības  atbalstu. Lūdzam papildus apstiprināt, ka atbalstu piešķirošajā dokumentā tiks iekļauts atbalsta pretendenta izvērtējums atbilstoši piemērojamajam de minimis atbalsta regulējumam.
Piedāvātā redakcija
-
	Ņemts vērā
Veikts papildinājums anotācijas 1.3.  punkta: Par atbalsta piešķiršanas brīdi, kurā uzskatāms, ka saskaņā ar Komisijas 2023.gada 13.decembra Regulu (ES) Nr.2023/2831 par Līguma par Eiropas Savienības darbību 107. un 108. panta piemērošanu de minimis atbalstam atbalsts ir piešķirts tā saņēmējam, uz kuru ir veicams piešķirtā finansējuma atbilstības izvērtējums de minimis regulējumam, tiek uzskatīts datums, kurā ir parakstīta vienošanās starp Aizsardzības ministriju un atbalsta saņēmēju par šo atbalstu. Vienošanās tiks iekļauts atbalsta pretendenta izvērtējums atbilstoši piemērojamajam de minimis atbalsta regulējumam.
	Anotācija (ex-ante)
1.3. Pašreizējā situācija, problēmas un risinājumi



